EkBass/fiwiki-20250220-pages-articles huggingface dataset:
Helvi Järveläinen

Helvi Järveläinen (26. marraskuuta 1907 Tampere – 5. maaliskuuta 1985 Helsinki) oli suomalainen näyttelijä ja teatteriohjaaja.EloNet : Helvi Järveläinen Kauppiasperheeseen syntynyt Helvi Järveläinen kävi oppikoulua ja opiskeli sitten Suomen Näyttämöopistossa 1928–1930. Hän oli näyttelijänä muun muassa Helsingin Kansanteatterissa 1930–1939 ja Mikkelin Teatterissa 1954–1963 sekä ohjaajana Kuopion Yhteisteatterissa 1963–1967. Järveläinen ohjasi teatterissa muun muassa Jalmari Finnen Pitkäjärveläiset-näytelmän, Tennessee Williamsin näytelmän Viettelyksen vaunu, Kyllikki Mäntylän näytelmän Opri ja Oleksi, Hella Wuolijoen näytelmän Niskavuoren nuori emäntä, Edward Albeen näytelmän Kuka pelkää Virginia Woolfia? sekä Franz Lehárin operetin Iloinen leski. Järveläisen ensimmäinen elokuvarooli oli mykkäelokuvassa Kajastus (1930). Hänen merkittävin elokuvaroolinsa oli karjakko Hulda Tiirikka elokuvassa Miehen tie (1940). Hän esiintyi 1960- ja 1970-luvuilla myös Mainos- Television tv-näytelmissä ja -elokuvissa. Helvi Järveläinen oli naimisissa 1937–1941 näyttelijä Kyösti Erämaan kanssa. == Elokuvarooleja == * Kajastus 1930, nainen väkijoukossa * Punahousut 1939, rouvasväkeä * Miehen tie 1940, karjakko Hulda Tiirikka * Pekka Puupää kesälaitumilla 1953, päivällisvieras * Kunnioittaen 1954, koulun johtokunnan jäsen. * Niskavuoren Aarne 1954, Loviisan-päivän vieras * Laivaston monnit maissa 1954, lomahotellin vieras * Hilmanpäivät 1954, tuomarille esiteltävä vieras Miehen tie-elokuvan latotanssikohtausta, jossa Järveläinen oli mukana käytettiin myös Teuvo Tulion elokuvissa Intohimon vallassa (1947) ja Mustasukkaisuus (1953) == Televisiorooleja == * Äiti 1969, päärooli * Tilapää 1970 * Varo autuas 1971, virkailija * Polkkapari 1973, Martin äiti == Lähteet == == Aiheesta muualla == * Helvi Järveläinen, Kyösti Erämaa ja Kalle Karvonen näytelmässä "Erämaan ritarit" Lahden Teatterin näyttämöllä vuonna 1942, Työväen Arkisto (Finna) Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1907 syntyneet Luokka:Vuonna 1985 kuolleet
Laadullinen nälkä

Laadullinen nälkä tarkoittaa sitä, että ihminen ei saa syömästään ruoasta tarpeeksi ravintoaineita, kuten valkuaisaineita, kivennäisiä, vitamiineja tai kuituja. Tällainen on yleistä köyhemmissä maanosissa kuten Afrikassa ja Aasiassa, missä monet ihmiset syövät enimmäkseen riisiä tai maissia. Laadullisesta nälästä kärsii kolmasosa maapallon väestöstä eli reilut kaksi miljardia ihmistä, ja siihen kuolee vuosittain satoja tuhansia. Lisäksi miljoonien lasten kehitys kärsii peruuttamattomista häiriöistä laadullisen nälän takia. == Lähteet == == Katso myös == * Määrällinen nälkä Luokka:Ravinto-oppi
Camila

Camila on amerikankuubalaisen laulaja-lauluntekijä Camila Cabellon debyyttialbumi, joka julkaistiin 12. tammikuuta 2018. == Kappaleet == # # # # # # # # # # # ===Target bonuskappale=== # * ===Japanin bonuskappale=== # * Luokka:Vuoden 2018 esikoisalbumit Luokka:Yhdysvaltalaiset popalbumit
Määrällinen nälkä

Määrällinen nälkä tarkoittaa sitä, että ihminen ei saa tarpeeksi energiaa syömästään ruoasta. Tämä johtaa aliravitsemukseen, kun ihmisen elimistö ei pysty toimimaan normaalisti liian pienen energiamäärän takia. Määrällistä nälkää esiintyy lähinnä köyhissä maanosissa, kuten Afrikassa. == Katso myös == * Laadullinen nälkä Luokka:Ravinto-oppi
Sean Thomas

Sean Thomas (s. 1963, Devon, Iso-Britannia) on Lontoossa asuva toimittaja ja kirjailija, joka on julkaissut romaaneja ja matkakertomuksia. Hän käyttää myös pseudonyymejä kirjailijanimiä Tom Knox ja S. K. Tremayne.https://otava.fi/kirjailijat/s-k-tremayne/ Viitattu 27.9.2020https://tomknoxwriter.com/ Viitattu 27.9.2020 Hänen tunnetuin kirjansa on psykologinen jännityskirja Jääkaksoset (2015). Se sai Nielsenin hopeapalkinnon vuonna 2019 myytyään yli 250 000 kappaletta Isossa- Britannissa.https://nielsenbestsellerawards.com/2019-awards/ Viitattu 27.9.2020 Otava on suomentanut kaikki neljä S. K. Tremayne nimellä julkaistua kirjaa (vuoteen 2020 lukien). Hänen omalla nimellään kirjoittama teoksensa Kissing England sai vuonna 2006 The Literary Review Magazinen "Bad Sex" -palkinnon.http://news.bbc.co.uk/2/hi/entertainment/1048022.stm Viitattu 27.9.2020 Sean Thomasin isä on kirjailija D. M. Thomas. == Julkaistu kirjallisuus == ===Tom Knox=== * Pahan koodi () (2009) * The Marks of Cain (2010) * Bible of the Dead (2011, UK) / The Lost Goddess (2012, US) * The Babylon Rite (2012, UK; 2013, US) * The Deceit (2013) ===Sean Thomas=== *Absent Fathers (1996) *Kissing England (2000) *The Cheek Perforation Dance (2002) *Millions of Women are Waiting to Meet You (2006) ===S. K. Tremayne=== * Jääkaksoset () (2015) * Tulilapsi () (2016) * Ennen kuolemaani () (2018) * Äänet () (2019) * Vuoroveden vanki () (2022) == Lähteet == == Aiheesta muualla == * Click of the wrist: Nicholas Lezard ventures inside the mind of a man on the pull in Sean Thomas' Millions of Women Are Waiting to Meet You Guardian - 5. toukokuuta 2007 (Review Section) Luokka:Brittiläiset kirjailijat Luokka:Vuonna 1963 syntyneet Luokka:Elävät henkilöt
Lasitehtaan koulu

Lasitehtaan koulu on Riihimäen Hirsimäellä sijaitseva alakoulu. Koulu sijaitsee nimensä mukaisesti Riihimäen vanhan lasitehtaan lähellä. Koulussa toimii perusopetusluokat (1–5) sekä yksilöllisen opetuksen pienryhmä YPR ja esiopetuksen ryhmät.Esittelyssä Lasitehtaan koulu - Riihimäen kaupunki , riihimaki.fi, viitattu 27.9.2020. Koulussa järjestetään myös iltapäivätoimintaa 1–2. luokkalaisille. Yhteistyössä koulun kanssa toimii myös lasinpuhaltajakerho, joka pitää vuosittain pari kertaa kummitunteja 4. luokkalaisille, jolloin oppilaat tutustuvat lasinpuhalluksen historiaan. Lasitehtaan koulu perustettiin 1915, mutta alkuperäinen koulurakennus on purettu. Nykyään koulun tilat käsittävät rakennusmestari Urho Mäkisen suunnittelemanArkkitehteja Riihimäkeä suunnittelemassa - Riihimäkiseura, riihimakiseura.fi, viitattu 27.9.2020. vanhemman rakennuksen ns. sinisen talon vuodelta 1954, arkkitehtitoimisto Juha Laurilan suunnitteleman uudemman rakennuksen ns. valkoisen talon vuodelta 1991 sekä vuonna 2014 siirretyn ns. harmaan talon. == Lähteet == Luokka:Riihimäen oppilaitokset Luokka:Suomen peruskoulut
Herman Lavonius

Herman Gabriel Lavonius (30. syyskuuta 1882 Viipuri – 19. elokuuta 1960 Helsinki) oli suomalainen lääkäri ja lääkintöneuvos, joka toimi lääkintöhallituksen vt. pääjohtajana ja lääketieteellisenä asiantuntijana vakuutusalalla. ==Henkilöhistoria== Herman Lavoniuksen vanhemmat olivat hovioikeudenneuvos Wilhelm Lavonius ja Maria Franziska Westzynthius ja puolisot 1909–1938 Toini Maria Tandefelt ja vuodesta 1942 Eva Elvira Salovaara. Herman Lavoniuksen veljiä olivat vuorineuvos Magnus Karl Lavonius, toimitusjohtaja Wilhelm Alexander Lavonius ja vuorineuvos Robert Johannes Lavonius.Otavan Iso tietosanakirja, Otava 1968, osa 5, s. 391. Herman Lavonius tuli ylioppilaaksi 1901 ja valmistui lääketieteen lisensiaatiksi 1910, lääketieteen ja kirurgian tohtoriksi hän väitteli 1912. Lavonius työskenteli ensin useissa eri sairaaloissa ja oli sitten Helsingin yleisen sairaalan kirurgian osaston apulaislääkäri 1912–1915. Vt. lääkintöneuvoksena hän toimi 1915–1918. Suomen sisällissodassa Lavonius oli valkoisen armeijan ylilääkärin apulainen, kenttäsairaalan lääkäri, sotilassairaalan ylilääkäri Punkaharjulla ja Suomenlinnan vankileirin lääkäri. Sodan jälkeen hän oli sosiaalihallituksen lääkäri 1919–1920, lääkintöneuvos 1920–1949 ja lääkintöhallituksen vt. pääjohtaja 1937–1939. Valtion tapaturmalautakunnan lääkärinä hän toimi 1918–1934, vakuutusyhtiö Kansan apulaislääkärinä vuodesta 1925 ja Teollisuuden harjoittajien tapaturmavakuutusyhtiön johtokunnan lääkärijäsenenä 1935–1947. Hänellä oli myös useita luottamustoimia, kuten vakuutuslääkäriyhdistyksen puheenjohtajuus 1943–1954. Lavonius toimitti Suomen lääkintöasetukset 1917–1942 ja julkaisi alaltaan selvityksiä, tutkimuksia ja muita julkaisuja.Kuka kukin oli (Viitattu 27.9.2020)Kuka kukin on 1954, s. 457 (Viitattu 27.9.2020)50-vuotias. Lääkintöneuvos tri. H. Lavonius. Helsingin Sanomat, 30.9.1932, s. 6. == Julkaisuja == * Suomen lääkintöasetuksia, 1917– * Finland, 1926 (tilastotietoa Suomesta) * Lääkärintodistuksista tapaturmavakuutuksen alalla, 1937 * Muistosanoja pääjohtaja Hannes Ryömästä, 1939 * Laki ja lääkärintoimi, 1959 * Kunnanlääkärilaitoksen 75-vuotishistoria, 1959 == Lähteet == Luokka:Suomalaiset vakuutuslääkärit Luokka: Valtionlaitosten johtajat Luokka: Suomalaiset tietokirjailijat Luokka: Suomen sisällissodan valkoiset Luokka:Vuonna 1882 syntyneet Luokka:Vuonna 1960 kuolleet
Haitin ja Yhdysvaltain suhteet

Haitin ja Yhdysvaltain suhteilla tarkoitetaan Amerikan yhdysvaltojen ja Haitin tasavallan kahdenvälisiä suhteita. Yhdysvalloilla on suurlähetystö Port-au- Princessa ja Haitilla on Washington DC:ssä. Yhdysvallat tunnusti Haitin itsenäisyyden 12. heinäkuuta 1862. Haiti on läntisen pallopuoliskon toiseksi vanhin tasavalta Yhdysvaltain jälkeen. Vuonna 2015 tehdyn U.S. Global Leadership -raportin mukaan 56 prosenttia haitilaisista hyväksyi Yhdysvaltain globaalin johtajuuden. 32 prosenttia olivat sitä vastaan ja 30 prosenttia eivät osanneet sanoa.U.S. Global Leadership Project Report – 2015 Gallup == Lähteet == == Aiheesta muualla == Luokka:Haiti Luokka:Yhdysvaltain kahdenväliset suhteet
Afganistanin ja Yhdysvaltain suhteet

Afganistanin ja Yhdysvaltain suhteilla tarkoitetaan Amerikan yhdysvaltojen ja Afganistanin islamilaisen tasavallan kahdenvälisiä suhteita. Yhdysvalloilla on suurlähetystö Kabulissa ja Afganistanilla Washington DC:ssä. Yhdysvallat tunnusti Afganistanin itsenäisyyden 26. heinäkuuta 1921. Maat solmivat diplomaatiset suhteet vuonna 1935. Yhdysvaltain suurlähettiläs Adolph Dubs salamurhattiin maassa 1979. Yhdysvallat sulki Kabulin suurlähetystönsä turvallisuussyihin vedoten vuonna 1989. Syyskuun 11. päivän iskujen jälkeen Yhdysvallat miehitti Afganistanin syksyllä 2001. Yhdysvaltain Kabulin suurlähetystö avattiin uudelleen 17. tammikuuta 2002. Vuonna 2015 tehdyn U.S. Global Leadership -raportin mukaan 42 prosenttia afganistanilaisista hyväksyi Yhdysvaltain globaalin johtajuuden. 41 prosenttia olivat sitä vastaan ja 17 prosenttia eivät osanneet sanoa.U.S. Global Leadership Project Report – 2015 Gallup == Lähteet == == Aiheesta muualla == Luokka:Afganistanin politiikka Luokka:Yhdysvaltain kahdenväliset suhteet
Teronen

Teronen on sukunimi, joka on muun muassa seuraavilla suomalaisilla henkilöillä: *Arto Teronen (s. 1947), urheilutoimittaja *Victor Teronen (1923–1974), taidemaalari
Tšena

Tšena on Vienan Karjalassa sijaitseva kylä. Pienestä koostaan huolimatta se on yksi merkittävimmistä Vienan runokylistä, eikä ainoastaan sieltä saadun runosaaliin vuoksi. 1800-luvun alkupuolella Tšenaa asutti Kettusen suku. Tšenalainen Jyrki Kettunen oli yksi ensimmäisistä runonkerääjien kohtaamista runonlaulajista: Sakari Topelius laulatti häntä Uudessakaarlepyyssä jo vuoden 1821 tammikuussa. Juuri tämä sai runonkerääjät kääntämään huomionsa Vienan Karjalaan, Vuokkiniemen pitäjään. Kylän perustajasta Pietari Kettusesta puolestaan kerrotaan, että hän "teki laulun, mistä katso": Tšena-Pekaksikin kutsuttu runonlaulaja sepitti runoja usein myös itse. Häntä laulatti Vuokkiniemessä A. J. Sjögren elokuussa 1825. Vielä 1990-luvulla on Uhtualta löytynyt runontaitajia, jotka ovat suullisesti perineet ns. "Kettusen laulun". Kun Elias Lönnrot kävi kylässä vuonna 1833, siellä oli vain neljä taloa. Pietari Kettusen suomalaisen Maria-vaimon hyvän huolenpidon ansiosta kylästä tuli Lönnrotille niin rakas, että hän pistäytyi siellä aina, kun se oli suinkin mahdollista. Marian sukulaisten kautta Lönnrot taas ohjautui Vuonniseen, Kalevalan kannalta merkittävämpien runonlaulajien luo. Hänen jälkeensä kylässä vierailleita runonkerääjiä ovat ainakin Genetz ja Berner; I. K. Inha on valokuvannut kylän Köynäskosken niskalta päin. Toisessa maailmansodassa kylä autioitui, eikä asukkaita päästetty enää takaisin sodan jälkeen. == Lähteet == * Tšena Juminkeko-säätiön runokyläprojektin sivuilla Luokka:Vienan runokylät
Kazakstanin ja Yhdysvaltain suhteet

Kazakstanin ja Yhdysvaltain suhteilla tarkoitetaan Amerikan yhdysvaltojen ja Kazakstanin tasavallan kahdenvälisiä suhteita. Yhdysvalloilla on suurlähetystö Astanassa ja Kazakstanilla Washington DC:ssä. Neuvostoliiton hajoamisen jälkeen Yhdysvalloista tuli 25. joulukuuta 1991 ensimmäinen Kazakstanin itsenäisyyden tunnustanut valtio. Yhdysvallat avasi suurlähetystön Almatyyn tammikuussa 1992 ja siirsi sen Astanaan vuonna 2006. Vuonna 2015 tehdyn U.S. Global Leadership -raportin mukaan 9 prosenttia kazakstanilaisista hyväksyi Yhdysvaltain globaalin johtajuuden. 52 prosenttia olivat sitä vastaan ja 39 prosenttia eivät osanneet sanoa.U.S. Global Leadership Project Report – 2015 Gallup == Lähteet == == Aiheesta muualla == Luokka:Kazakstanin politiikka Luokka:Yhdysvaltain kahdenväliset suhteet
Disha Patani

Disha Patani (s. 13. kesäkuuta 1992 Bareilly, Uttar Pradesh, Intia) on intialainen näyttelijä, joka työskentelee pääasiassa hindinkielisissä elokuvissa. Hän aloitti näyttelijän uransa telugunkielisessä toimintadraamassa Loafer (2015) ja seuraavaksi teki ensiesiintymisensä hindin kielellä elämäkerrallisessa urheiludraamassa M.S. Dhoni: The Untold Story (2016). Hän näytteli kiinalaisessa toimintakomediassa Kung Fu Yoga (2017), joka on yksi kaikkien aikojen tuottoisimmista kiinalaisista elokuvista. Myöhemmin hän näytteli menestyneissä toimintaelokuvissa Baaghi 2 (2018) ja Bharat (2019). == Filmografia == Vuosi Elokuva Rooli Muuta 2015 Loafer Mouni Telugunkielinen elokuva 2016 M.S. Dhoni: The Untold Story Priyanka Jha 2017 Kung Fu Yoga Asmita Kiinalainen elokuva 2018 Welcome to New York Itsenään Cameoesiintyminen Baaghi 2 Neha Salgaonkar 2019 Bharat Radha 2020 Malang Sara Nambiar Baaghi 3 Itsenään Erikoisesiintyminen laulussa ”Do You Love Me” 2021 Radhe Diya Abhyankar 2022 Ek Villain Returns Rasika Mapuskar 2023 Yodha 2024 Kanguva Tamilinkielinen elokuva Kalki 2898 AD Telugun- ja hindinkielinen elokuva == Palkinnot ja ehdokkuudet == Vuosi Elokuva Palkinto Kategoria Tulos 2017 M.S. Dhoni: The Untold Story BIG Star Entertainment Awards Viihdyttävin naistulokas Viihdyttävin naisnäyttelijä draamaelokuvassa Screen Awards Paras naistulokas Stardust Awards Paras naistulokas International Indian Film Academy Awards Paras naistulokas Paras naissivuosa == Lähteet == == Aiheesta muualla == * Luokka:Intialaiset näyttelijät Luokka:Vuonna 1992 syntyneet Luokka:Elävät henkilöt
David Cook (albumi)

David Cook on samannimisen laulajan albumi, joka julkaistiin 18. marraskuuta 2008. == Kappaleet == # # # # # # # # # # # # # # # Luokka:Vuoden 2008 esikoisalbumit
Lumes

Lumes on sukunimi, joka on muun muassa seuraavilla suomalaisilla henkilöillä: *Ensio Lumes (1919–2018), elokuvaäänittäjä *Olavi Lumes (1924–2021), purjelentäjä ja ilmailualan vaikuttaja
Youthquake

Youthquake on englantilaisen Dead or Alive -yhtyeen vuonna 1985 julkaistu studioalbumi. Albumi on yhtyeen menestynein studioalbumi. Albumi sisältää yhtyeen suurimman hitti-kappaleen ”You Spin Me Round (Like a Record)”:in. ==Kappaleet== ==Listasijoitukset== Lista Sijoitus Lähde Yhdistynyt kuningaskunta - Albumilista 9 Alankomaat - Albumilista 37 Australia - Albumilista 17 Suomi - Albumilista 26 Sveitsi - Albumilista 10 Ruotsi - Albumilista 29 Uusi-Seelanti - Albumilista 43 Yhdysvallat - Albumilista 31 ==Lähteet== == Aiheesta muualla == * Luokka:Vuoden 1985 albumit Luokka:Brittiläiset albumit Luokka:Dead or Aliven albumit
Reijo Lås

Reijo Birger Lås (27. lokakuuta 1928 Kouvola – 2. elokuuta 2012 Järvenpää) oli suomalainen elokuvaaja ja lyhytelokuvien ohjaaja. Reijo Lås, Helsingin Sanomat Muistot 10.9.2012 (Tilaajille) Lås sai Jussi-palkinnon vuonna 1963 parhaasta värikuvauksesta elokuvassa Yö vai päivä. Lås oli 1950-luvulla Finlandia- katsausten kuvaajana. Hän toimi 1980-luvun lopulle saakka lyhytelokuvien kuvaajana ja ohjaajana.EloNet : Reijo Lås == Pitkiä elokuvia, joiden kuvauksessa Lås oli mukana == * Yhteinen vaimomme 1956, B-kuvaaja * Ratkaisun päivät 1956, kuvausryhmän jäsen * Riihalan valtias 1956, kamera-assistentti * Nummisuutarit 1957, kuvausassistentti * Niskavuoren naiset 1958, B-kuvaaja * Nuori mylläri 1958, B-kuvaaja * Nuoruus vauhdissa 1961, kuvaaja, oli myös näyttelijänä sivuroolissa mies ravintolassa * Yö vai päivä 1962, kuvaaja * Totuus on armoton 1963, kuvaaja * Näin syntyi Saimaan kanava 1969, kuvaaja == Lähteet == Luokka:Suomalaiset elokuvaajat Luokka:Suomalaiset elokuvaohjaajat Luokka:Vuonna 1928 syntyneet Luokka:Vuonna 2012 kuolleet
Emily Kusche

Emily Kusche (s. 15. tammikuuta 2002 Berliini) on saksalainen näyttelijä. == Nuoruus ja opinnot == Kusche varttui Berliinin alueella Prenzlauer Bergissä. Hän on ollut kiinnostunut näyttelijöistä jo peruskoulusta lähtien ja esiintynyt kameran edessä monissa mainoksissa. Vuonna 2011 hänet nähtiin ensimmäistä kertaa ZDF-sarjassa Löwenzahn pienemmässä roolissa televisiossa. Vuonna 2013 hän otti yhden päärooleista elokuvatuotannossa The Little Ghost. Vuonna 2017 Kusche nähtiin nuorena maahanmuuttajana elokuvassa Tigermilch, jota seurasi vuonna 2018 johtava rooli Wotan Wilke Möhringin rinnalla toimintaelokuvassa Steig. Nicht. Aus!. Hän esiintyi yhdessä Möhringin kanssa elokuvassa Das perfekte Geheimnis vuonna 2019 ja tv-sarjassa Sløborn vuonna 2020. == Elokuvat == * 2013: Das Kleine Gespenst * 2017: Tigermilch * 2018: Steig. Nicht. Aus! * 2018: Pako muurin takaa * 2019: Dogs of Berlin (TV-sarja) * 2019: Das perfekte Geheimnis * 2020: Sløborn (TV-sarja) == Aiheesta muualla == * Luokka:Saksalaiset näyttelijät Luokka:Vuonna 2002 syntyneet Luokka:Elävät henkilöt
Mad, Bad and Dangerous to Know

Mad, Bad and Dangerous to Know on englantilaisen Dead or Alive -yhtyeen vuonna 1986 julkaistu studioalbumi. ==Kappaleet== ==Listasijoitukset== Lista Sijoitus Lähde Yhdistynyt kuningaskunta – albumilista 27 Australia – albumilista 37 Suomi – albumilista 14 Ruotsi – albumilista 21 Yhdysvallat – albumilista 52 ==Lähteet== == Aiheesta muualla == * Luokka:Vuoden 1986 albumit Luokka:Brittiläiset albumit Luokka:Dead or Aliven albumit
Wodzisławin piirikunta

Wodzisławin piirikunta () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 157 088\. Piirikuntaan kuuluvat viisi maalaiskuntaa ovat Godów, Gorzyce, Lubomia, Marklowice ja Mszana ja neljä kaupunkikuntaa Pszów, Radlin, Rydułtowy sekä hallintokeskus Wodzisław Śląski. Vuoden 2019 lopussa Wodzisławin piirikunnassa arvioitiin olevan 157 088 asukasta, joista 51,4 prosenttia naispuolisia ja 48,6 prosenttia miespuolisia. Puolan väestönlaskennassa 2011 väkiluvun laskettiin olevan 158 193 ja sen ennakoidaan vuoteen 2050 mennessä pienenevän 134 751 asukkaaseen. Alle 18-vuotiaiden arvioidaan vuoden 2019 lopussa muodostaneen 18,2 prosenttia piirikunnan väestöstä, työikäisten 60,3 prosenttia ja eläkeikäisten 21,5 prosenttia väestön keski-iän ollessa 42 vuotta. Elävänä syntyneiden määrä oli vuonna 2019 yhteensä 1 504 lasta. == Lähteet == Luokka:Sleesian piirikunnat
Holger Harrivirta

Holger Harrivirta, nimi alkuaan Karl Holger Holmström (25. lokakuuta 1915 Nastola – 16. tammikuuta 1986 Helsinki) oli suomalainen elokuvaaja ja lyhytelokuvien käsikirjoittaja ja ohjaaja.EloNet : Holger Harrivirta Jatkosodan aikana talvella 1943 Harrivirta ja Björn Soldan saivat erikoiskomennuksen aloittaa kotirintaman tapahtumista kertovan Finlandia- uutiskatsausten sarjan. == Kirjallista tuotantoa == * Lykättävät lyhdyt ja kannettavat kamerat: elokuvamiehen muistelmia. Suomen elokuvasäätiön julkaisusarja n:o 13. Helsinki 1983 == Lähteet == == Aiheesta muualla == * Luokka:Suomalaiset elokuvaajat Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1915 syntyneet Luokka:Vuonna 1986 kuolleet
Rudolf Schmidt

Peter Karl Rudolf (Rud.) Schmidt (25. heinäkuuta 1836 Kööpenhamina, Tanska – 5. huhtikuuta 1899) oli tanskalainen kirjailija. Hän työskenteli 1851–1858 kirjakaupassa, kirjoitti 1853 pienen huvinäytelmän, jota esitettiin kuninkaallisessa teatterissa ja julkaisi 1858 runokokoelman Et ungdomsliv, joka sai jossain määrin huomiota. Ystävien avulla Schmidt pääsi opiskelemaan ja valmistui 1862 filosofian kandidaatiksi. Häneen vaikutti voimakkaasti tanskalainen filosofi Rasmus Nielsen, ja hänestä tuli tämän uskonopin kannattaja. Hän oli aina valmiina puolustamaan oppia niin teologeja (Henrik Scharling) kuin vapaa-ajattelijoitakin vastaan (Georg Brandes). Näistä kirjoituksista esimerkkejä ovat Rasmus Nielsens filosofi og den grundtvigske anskuelse (1867), jossa hän osoittaa näiden suuntausten yhteyden. Hän julkaisi yhdessä Nielsenin ja Bjørnstjerne Bjørnsonin kanssa 1869–1873 kuukausijulkaisua For idé og virkelighed, johon hän laati kirjallisuusaiheisia ja poliittisia kirjoituksia. Sille jatkoksi Schmidt julkaisi myöhemmin teokset Sex foredrag (1878), Literære studier (1882), Buster og masker (1882) ja Ad egne veje (1884). Schmidt teki myös käännöksiä ja jatkoi runoilijana.Schmidt, Peter Karl Rudolf, Nordisk familjebok Ilman tekijännimeä 1876 ilmestynyt romanttis-symbolistinen näytelmä Den forvandlede konge menestyi, ja myös Saksassa näytelmää esitettiin aikanaan menestyksekkäästi, mutta myöhemmät näytelmät jäivät vaille huomiota, etenkin En opvækkelse (1877, aiheena skotlantilainen pappi Edward Irving. Vuodesta 1881 alkaen Schmidt julkaisi muutamia novellikokoelmia.Per Dahl, Rudolf Schmidt, Den store danske, viitattu 17.9.2020 ==Teokset== * Et ungdomsliv, 1858 (runokokoelma) * Digtninger, 1863 (runokokoelma) * Rasmus Nielsens filosofi og den grundtvigske anskuelse, 1867 * Ældre og nyere digte, 1874 (runokokoelma) * Den forvandlede konge, 1876 (näytelmä) * En opvækkelse, 1877 (näytelmä) * Sex foredrag, 1878 (kirjallisuuskritiikkiä) * Haandtegninger, 1881 (novelleja) * Literære studier, 1882 * Buster og masker, 1882 * Forestillet og oplevet, 1883 (novelleja) * Ad egne veje, 1884 * Skæbner og skikkelser, 1884 (novelleja) * Murmesterens Døtre og andre Fortællinger, 1886 (novelleja) * Fortællinger paa vers, 1886 (runokokoelma) * Tanker og toner, 1892 (runokokoelma) == Lähteet == Luokka:Tanskalaiset kirjailijat Luokka:Vuonna 1836 syntyneet Luokka:Vuonna 1899 kuolleet
Nicolas Pousset

Nicolas Pousset (s. 21. toukokuuta 1979 Vincennes) on ranskalainen jääkiekkoilija, joka pelasi puolustajana. Hän laukoi vasemmalta. Pousset debytoi Ranskan pääsarjassa kaudella 1996–1997 Reimsin joukkueessa. Debyyttikaudellaan hän pelasi yhden ottelun ilman tehopisteitä tai rangaistusminuutteja. Reimsiä edustaessaan Pousset saavutti kaksi Ranskan mestaruutta kausina 1999–2000 ja 2001–2002. Pousset siirtyi kaudella 2002–2003 Rouenin joukkueeseen, jossa hän voitti Ranskan mestaruuden. Samalla kaudella hän myös keräsi 32 pelaamassaan ottelussa peräti 118 rangaistusminuuttia. Pousset edusti Rouenia vielä seuraavalla kaudella, kunnes hän siirtyi Briançonin joukkueeseen kaudella 2004–2005. Seuraavalla kaudella Pousset pelasi Amiensin riveissä 22 ottelua tehopistein 2+1=3 keräten 48 rangaistusminuuttia. Kaudella 2006–2007 Pousset siirtyi Morzine-Avoriazin joukkueeseen, jossa hän pelasi seuraavan kolmen kauden ajan. Pousset edusti vielä Neuilly-sur-Marnea kaudella 2009–2010 kunnes hän lopetti pääsarjauransa. Pousset kuului Ranskan joukkueeseen Tšekin MM-kilpailuissa 2004, joissa hän pelasi kuusi ottelua ilman tehopisteitä keräten kuusi rangaistusminuuttia. Poussetin veli Julien on myös jääkiekkoilija. Hän pelasi Ranskan pääsarjassa neljän kauden ajan vuosina 2002–2006. == Lähteet == Luokka:Ranskalaiset jääkiekkoilijat Luokka:Vuonna 1979 syntyneet Luokka:Elävät henkilöt
Nude (Dead or Aliven albumi)

Nude on englantilaisen Dead or Alive -yhtyeen vuonna 1988 julkaistu studioalbumi. ==Kappaleet== ==Listasijoitukset== Lista Sijoitus Lähde Australia - Albumilista 62 Suomi - Albumilista 20 Yhdysvallat - Albumilista 106 ==Lähteet== == Aiheesta muualla == * Luokka:Vuoden 1988 albumit Luokka:Brittiläiset albumit Luokka:Dead or Aliven albumit
Risto Joost

Risto Joost (s. 22. kesäkuuta 1980 Tallinna) on virolainen kapellimestari ja kuoronjohtaja.Risto Joost Bach Cantatas Joost opiskeli Viron musiikki- ja teatteriakatemiassa ja Wienin musiikki- ja teatteriyliopistossa. Vuonna 2008 valmistui Tukholman kuninkaallisesta musiikkikorkeakoulusta maisterina. Hän oli opiskellut siellä pääaineenaan orkesterinjohtoa Jorma Panulan johdolla. Joost on toiminut Viron kansallisoopperan residenssikapellimestarina, Tallinnan kamariorkesterin pääkapellimestarina ja vuosina 2015–2019 Leipzigin MDR Rundfunkchorin taiteellisena johtajana. Hän on myös vieraillut lukuisten orkesterien kapellimestarina esimerkiksi Suomessa, Venäjällä, Saksassa, Tanskassa, Alankomaissa, Norjassa ja Latviassa. Kuoroja, joita Joost on johtanut, ovat Leipzigin MDR-radiokuoron ohella olleet muiden muassa RIAS Kammerchor, Ars Nova Copenhagen, Rundfunkchor Berlin ja Viron filharmoninen kamarikuoro. Vuonna 1999 hän perusti Virossa Voces Musicales -kamarikuoron.Risto Joost Nordic Artists Management Joostin ohjelmisto on ulottunut barokkimusiikista uusien teosten kantaesityksiin, joita hän on monesti johtanut Viron kansallisoopperassa. Oopperaa hän on johtanut myös Tallinnan Birgitta-festivaalissa, jossa on toiminut taiteellisena johtajana. Hänen oopperaohjelmistoonsa ovat kuuluneet muiden muassa Lemmenjuoma, La traviata, La bohème, Tosca, Carmen, I Capuleti e i Montecchi, Wallenberg (Erkki-Sven Tüür), Aida, Faust ja Figaron häät. Joost on johtanut myös baletteja. Hänet kiinnitettiin Nordic Artists Managementiin vuonna 2015. Joostin levyttämien teosten joukossa on ollut sävellyksiä muiden muassa Tõnu Kõrvitsiltä, Joseph Haydnilta, Peeter Vähiltä ja Arvo Pärtiltä. Joost on tullut palkituksi useaan otteeseen muiden muassa Malko-kilpailun (2015) ja Jorma Panula -kapellimestarikilpailun (2012) yhteydessä. == Lähteet == == Aiheesta muualla == * Virallinen sivusto Luokka:Virolaiset kapellimestarit Luokka:Virolaiset kuoronjohtajat Luokka:Vuonna 1980 syntyneet Luokka:Elävät henkilöt
Christian Ehnholm

Paul Christian Ehnholm (18. lokakuuta 1939 Tampere – 7. syyskuuta 2020 Kauniainen) oli suomalainen lääkäri,Kuka kukin on 2003, s. 110–111. Helsinki 2002. ISBN 951-1-18086-X joka tutki sydän- ja verisuonitauteja. Ehnholm opiskeli lääketiedettä Helsingin yliopistossa ja väitteli tohtoriksi vuonna 1970. Hän työskenteli vierailevana tutkijana Cornellin yliopistossa 1971–1972 ja Kalifornian yliopistossa San Diegossa 1972–1973 ja sen jälkeen Suomen Akatemian vanhempana tutkijana 1974–1977 Haartman-instituutissa. Sitten alkoi pitkä ura (1977–2004) Kansanterveyslaitoksen palveluksessa, vuodesta 1991 tutkimusprofessorina. Ehnholm oli kansainvälisesti tunnetumpia suomalaisia sydän- ja verisuonitautien tutkijoita. Hän julkaisi yli 470 tieteellistä artikkelia. ==Lähteet== Luokka:Vuonna 1939 syntyneet Luokka:Vuonna 2020 kuolleet Luokka:Suomalaiset professorit Luokka:Suomalaiset lääkärit
You Spin Me Round (Like a Record)

You Spin Me Round (Like a Record) on englantilaisen yhtyeen Dead or Aliven kappale ja yhtyeen studioalbumi Youthquaken ensimmäinen single. Kappale on yhtyeen menestynein kappale. You Spin Me Round (Like a Record) oli Stock Aitken Watermanin ensimmäinen julkaisu, joka ylti Isossa-Britanniassa myyntilistalla sijalle 1. Dead or Alive teki kappaleesta useita uusintaversioita vuosien 1984–2010 välillä. Isossa-Britanniassa kappale sijoittui myyntilistalla ensimmäiselle sijalle kahdeksi viikoksi. Suomessa kappale sijoittui myyntilistalla sijalle 9. Isossa-Britanniassa kappale on noussut viimeksi listasijoituksille vuonna 2006. Listasijoitus oli 5. Useat artistit ovat tehneet kappaleesta remixejä. Tunnetuimman uusintaversion tekijä on Flo Rida. ==Lähteet== * http://suomenlistalevyt.blogspot.com/2015/08/de- dia.html Luokka:Vuoden 1984 kappaleet Luokka:Dead or Aliven kappaleet
Lover Come Back (To Me)

In Too Deep on englantilaisen yhtyeen Dead or Aliven kappale vuodelta 1985 ja yhtyeen studioalbumin Youthquaken toinen single. Kappale sijoittui Japanin myyntilistalla sijalle 9, Ison-Britannian myyntilistalla sijalle 11 ja Suomen myyntilistalla sijalle 21. ==Lähteet== * https://dead-or-alive- band.fandom.com/wiki/Lover_Come_Back_to_Me * http://suomenlistalevyt.blogspot.com/2015/08/de-dia.html Luokka:Vuoden 1985 kappaleet Luokka:Dead or Aliven kappaleet
In Too Deep (Dead or Aliven kappale)

In Too Deep on englantilaisen yhtyeen Dead or Aliven kappale vuodelta 1985 ja yhtyeen studioalbumin Youthquaken kolmas single. Kappale sijoittui Ison- Britannian myyntilistalla sijalle 14. Suomessa kappale sijoittui myyntilistalla sijalle 30. ==Lähteet== * https://dead-or-alive- band.fandom.com/wiki/In_Too_Deep * http://suomenlistalevyt.blogspot.com/2015/08/de-dia.html Luokka:Vuoden 1985 kappaleet Luokka:Dead or Aliven kappaleet
Paul Angerer

Paul Angerer (16. toukokuuta 1927 – 25. heinäkuuta 2017) oli itävaltalainen kapellimestari, säveltäjä, viulisti ja alttoviulisti.Paul Angerer Universal EditionPaul Angerer AllMusic Angerer pääsi 14-vuotiaana Wienin musiikkiakatemiaan, josta valmistui vuonna 1946. Hän työllistyi pian Wienin sinfoniaorkesterin alttoviulistina. Vuonna 1948 hän sai mitalin Geneven kansainvälisessä musiikkikilpailussa, ja vuosina 1948–1953 hän soitti Orchestre de la Suisse Romandessa. Vuonna 1953 Angerer palasi Wienin sinfoniaorkesteriin ensimmäisenä alttoviulistina. Vuosi myöhemmin hän lähetti urkusävellyksensä kansainväliseen musiikkikilpailuun Haarlemiin ja sai ensipalkinnon. Vuonna 1956 Angerer hyväksyi nimityksen Wienin kamariorkesterin kapellimestariksi. Hän sai vastuulleen myös toisen tehtävän Burgtheaterin kapellimestarina vuonna 1960. Wienin kamariorkesteria hän johti vuoteen 1963 ja Burgtheateria vuoteen 1964. Vuonna 1964 hän sai Bonnin oopperan pääkapellimestarin aseman. Vuodesta 1966 Angerer johti kahden vuoden ajan Ulmin oopperaa, ja vuosina 1968–1972 hän toimi Salzburger Landestheaterin musiikillisena johtajana. Vuonna 1972 hän otti vastaan Pforzheimin kamariorkesterin johtopaikan. Tästä tehtävästä hän lähti vuonna 1982. Sittemmin Angerer toimi vain vierailevana kapellimestarina ja opetti Wienin musiikkiyliopistossa, kunnes jäi eläkkeelle vuonna 1992. Angerer teki säännöllisesti levytyksiä. Hänen yhteistyökumppaneihinsa solisteina kuuluivat muiden muassa pianisti Alfred Brendel ja oboisti Lajos Lencsés. Säveltäjänä Angerer sai vaikutteita Paul Hindemithiltä. Hänen tuotantoonsa kuuluu ooppera-, teatteri-, orkesteri- ja kamarimusiikkia sekä oratorioita ja messuja. == Lähteet == Luokka:Itävaltalaiset kapellimestarit Luokka:Itävaltalaiset säveltäjät Luokka:Itävaltalaiset viulistit Luokka:Itävaltalaiset alttoviulistit Luokka:Vuonna 1927 syntyneet Luokka:Vuonna 2017 kuolleet
Brand New Lover

Brand New Lover on englantilaisen yhtyeen Dead or Aliven kappale vuodelta 1986 ja yhtyeen studioalbumin Mad, Bad and Dangerous to Know ensimmäinen single. Kappale sijoittui Japanin myyntilistalla sijalle 2, Ison-Britannian myyntilistalla sijalle 31. Kappale on yhtyeen myydyin single Suomessa. Kappale sijoittui Suomen myyntilistalla sijalle 6. ==Lähteet== * https://dead-or- alive-band.fandom.com/wiki/Brand_New_Lover * http://suomenlistalevyt.blogspot.com/2015/08/de-dia.html Luokka:Vuoden 1986 kappaleet Luokka:Dead or Aliven kappaleet
Childs

Childs on muun muassa seuraavien henkilöiden sukunimi: * David Childs (s. 1941), yhdysvaltalainen arkkitehti * Tera Lynn Childs (s. 1976), yhdysvaltalainen kirjailija * Toni Childs (s. 1957), yhdysvaltalainen laulaja- lauluntekijä * Tracey Childs (s. 1963), brittiläinen näyttelijä == Etunimenä == * William Childs Westmoreland (1914–2005), yhdysvaltalainen kenraali
Nivelax

Nivelax on kylä Kemiönsaaren kunnassa. Kylä sijaitsee Västanfjärdin länsireunalla suunnilleen Björkbodan ja Lammalan puolivälissä. Nivelax lähikylineen muodostaa Västanfjärdin toisen keskuksen Lammalan taajaman lisäksi. Nivelaxin koulu on Västanfjärdin ainoa koulu ja lisäksi kylässä on sekatavarakauppa. Nivelaxin kyläalue rajoittuu idässä Taponjokeen ja lännessä Björkboda träskiin. Kylän asutus on sijoittunut pääosin kylän läpi kulkevan Västanfjärdintien varrelle. Nivelax on mainittu ensimmäisen kerran vuonna 1463. Kylässä oli isojaon aikaan 1784 seitsemän tilaa. Näistä kuusi päätyi saman omistajan haltuun 1800-luvun lopulla ja lopulta ne yhdistettiin yhdeksi suurtilaksi. 1900-luvun alussa Nivelaxin kansakoulu valmistui kylään. 1900-luvun aikana Västanfjärdintien ja Galtarbyntien risteysalueelle syntyi uudisasutusta, joka laajeni sotien jälkeen siirtoväen asutuksella. Viime vuosikymmeninä kylään ei ole kuitenkaan syntynyt uutta asutusta. ==Lähteet== Luokka:Västanfjärdin kylät
Joost (täsmennyssivu)

Joost voi tarkoittaa seuraavia asioita: * Joost, videon jakelemiseen ja katsomiseen tarkoitettu tietokoneohjelma * Joost, etunimenä: ** Joost Posthuma (s. 1981), alankomaalainen maantiepyöräilijä ** Joost Marius Willem van der Poorten-Schwartz (Maarten Maartens) (1858–1915), alankomaalainen kirjailija ** Joost van den Vondel (1587–1679), hollantilainen kirjailija ja näytelmäkirjailija ** Joost Klein (s.1997), alankomaalainen muusikko * Joost, sukunimenä: ** Eddie Joost (1916–2011), yhdysvaltalainen baseballpelaaja ja -manageri ** Risto Joost (s. 1980), virolainen kapellimestari ja kuoronjohtaja Luokka:Luettelot henkilöistä sukunimen mukaan
Kanadan kansanäänestys 1898

Kanadan kansanäänestys 1898 järjestettiin 29. syyskuuta 1898, kun pääministeri Wilfrid Laurier’n hallitus tiedusteli kansan mielipidettä kieltolain käyttöön ottamisesta Kanadassa. Äänioikeutettuja olivat yli 21-vuotiaat kruunun alaiset miehet,Boyer 1996, s. 25. joskin kanadalaiset suffragetit ja konservatiivipuolueen alahuoneen edustaja Nicholas Flood Davin yrittivät saada myös naisille äänioikeuden asiassa. __NOTOC__ == Tulokset == Noin 44 prosenttia äänioikeutetuista äänesti. Kieltolain puolesta annettiin 278 487 ääntä ja sitä vastaan 264 571 ääntä. Kannatus oli korkeampaa kaikkialla muualla paitsi Quebecissä, jossa vastustavia ääniä annettiin 122 614 ja puoltoääniä vain 25 582\. Kansanäänestyksen ajankohdan takia suuri osa alkoholinvastaisista maanviljelijöistä ei sadonkorjuun vuoksi päässyt äänestämään. Äänestysaktiivisuuden perusteella Laurier’n hallitus totesi, että kieltolakiasia oli parempi jättää provinssien päätettäväksi. Kanadan provinssit muuttelivatkin alkoholipolitiikkaansa seuraavina vuosikymmeninä useasti. Ainoastaan Quebec ei koskaan ottanut kieltolakia käyttöön, vaikka kielsikin alkoholijuomien tuomisen provinssiin sen ulkopuolelta.Boyer 1996, s. 26. == Lähteet == * === Viitteet === Luokka:1898 Luokka:Kanadan kansanäänestykset Luokka:Kansanäänestykset kieltolaista
Bray (täsmennyssivu)

Bray voi tarkoittaa seuraavia asioita: * Bray, kylä Irlannissa * Nuffield Bray, traktorimalli * Bray, sukunimenä: ** Jan de Bray (1627–1697), alankomaalainen taidemaalari ** John Bray (1875–1945), yhdysvaltalainen keskimatkojen juoksija ja olympiamitalisti ** Libba Bray (s. 1964), yhdysvaltalainen nuortenkirjailija ** Sophie Bray (s. 1990), brittiläinen maahockeypelaaja ja olympiavoittaja ** Tony Bray, Abaddon (s. 1960), englantilainen muusikko ** Tyler Bray (s. 1991), yhdysvaltalainen amerikkalaisen jalkapallon pelaaja. Luokka:Luettelot henkilöistä sukunimen mukaan
De Nicolò

De Nicolò on muun muassa seuraavien henkilöiden sukunimi: * Mariano De Nicolò (1932–2020), italialainen roomalaiskatolinen piispa * Pier Giacomo De Nicolò (1929–2021), italialainen roomalaiskatolinen arkkipiispa ja katolisen kirkon diplomaatti
Maastojuoksun Suomen-mestaruuskilpailut 2020

Maastojuoksun Suomen-mestaruuskilpailut 2020 käytiin 27. syyskuuta Kurikassa Kurikan urheilupuistossa. Järjestävänä seurana toimi Kurikan Ryhti. Kisat piti alun perin järjestää toukokuussa, mutta koronaviruspandemian vuoksi ne siirrettiin syyskuulle. Kilpailuissa oli ensimmäistä kertaa SM-maastojen historiassa naisilla kaksi kilpailumatkaa. == Mitalistit == Laji Kultaa Hopeaa Pronssia Miehet 4 km Hannu Granberg, Lahden Ahkera, 11.36 Eero Saleva, Helsingin Kisa-Veikot, 11.40 Ossi Kekki, Lahden Ahkera, 11.44 Miehet 10 km Antti Ihamäki, Alajärven Ankkurit, 31.22 Frederic Tranchand, Turun Toverit, 31.30 Jarkko Järvenpää, Tampereen Pyrintö, 31.41 Naiset 4 km Sara Kuivisto, Borgå Akilles, 13.26 Kaisa Tyni, Pyhtään Yritys, 13.43 Sandra Eriksson, IK Falken, 13.45 Naiset 10 km Johanna Peiponen, Rovaniemen Lappi, 35.49 Janica Rauma, Turun Urheiluliitto, 36.55 Nina Chydenius, Gamlakarleby IF, 37.02 M22 6 km Konsta Hämäläinen, Joensuun Kataja, 17.33 Mika Kotiranta, Joensuun Kataja, 17.38 Wilho Hautala, Lahden Ahkera, 17.46 N22 4 km Heidi Kuuttinen, IF Kraft, 14.07 Sara-Elise Ruokonen, Kuusjoen Humu, 14.12 Emma Katajalaakso, Kannuksen Ura, 14.18 M19 6 km Eemil Helander, Jyväskylän Kenttäurheilijat, 17.26 Walte Hautala, Lahden Ahkera, 18.13 Oskari Kangasniemi, Ikaalisten Urheilijat, 18.23 N19 4 km Nathalie Blomqvist, IK Falken, 13.30 Lotta-Maria Maine, Lauttakylän Luja, 14.22 Pinja Kotinurmi, Lahden Ahkera, 14.23 M17 4km Leonard Markén, IF VOM, 12.34 Aaron Häggman, IF VOM, 12.40 Karlos Kemppaala, Viipurin Urheilijat, 12.42 N17 4km Nelli Viskari, Valkealan Kajo, 14.33 Vilma Pere, Euran Raiku, 14.40 Ronja Koskela, Kuivasjärven Aura, 14.51 Lähde == Lähteet == Luokka:Maastojuoksun Suomen-mestaruuskilpailut Luokka:Vuoden 2020 yleisurheilu Luokka:Kurikan urheilu
Gerard Dou

Gerard Dou (myös Gerrit, 7. huhtikuuta 1613 Leiden – 9. helmikuuta 1675 Leiden) oli Alankomaiden kultakauden aikana vaikuttanut taidemaalari. Dou oli Rembrandtin oppilas, josta tuli yksi aikansa kaupallisesti menestyneimpiä taidemaalareita. Hänen teoksilleen on ominaista valokuvamaisen realistinen, voimakkaasti valaistu chiarascuro-tyyli. Dou kuvasi runsaasti erilaisia aiheita, mutta on tunnetuin pienikokoisista perhe-elämää esittävistä maalauksistaan. ==Elämä ja ura== Dou oli lasimestarin poika, joka koulutus alkoi varhain. Dou osallistui Bartholomeus Dolendon piirustustunneille jo 9-vuotiaana. Seuraavat kaksi vuotta hän opiskeli lasimaalausta Pieter Kouwenhornin opastuksella, ja ryhtyi sitten työskentelemään isälleen. Dousta tuli lasimestarien killan jäsen jo 12-vuotiaana. Vuonna 1628 Dousta tuli 14-vuotiaana Rembrandtin oppilas seuraavan kolmen vuoden ajaksi. Rembrandtin oppilaana Dou jäljitteli tämän tyyliä ja aiheita niin taitavasti, että useita hänen varhaisia maalauksiaan on pidetty Rembrandtin töinä. Opintojensa jälkeen Dou alkoi luultavasti työskennellä itsenäisenä maalarimestarina. Hän kehitti oman pikkutarkan maalaustyylinsä, jonka ansiosta hänestä tuli erittäin tunnettu sekä Alankomaissa että ulkomailla. Dousta tuli yksi aikansa kalleimmista ja halutuimmista maalareista. Ruotsalaisella lähettiläällä Spiering van Silvercroonilla oli Doun kanssa 500 guldenin arvoinen sopimus, jonka mukaan agentilla oli etuosto-oikeus kaikkiin Doun töihin Ruotsin kuningattaren Kristiinan nimissä. Doun töitä hankkivat myös arkkipiispa Leopold Wilhelm ja Cosimo III de' Medici. Doun töitä annettiin hollantilaisena lahjana myös Englannin kuninkaalle Kaarle II:lle. Kaarle II kutsui Doun myös hovimaalarikseen, mutta Dou kieltäytyi kutsusta. ==Teoksia== Tiedosto:Gerrit Dou - Self-Portrait - Google Art Project.jpg|Omakuva. Tiedosto:Self-portrait by Gerrit Dou.jpg|Omakuva, 1635–1638. Cheltenham. Tiedosto:Gerard Dou - Self- Portrait - WGA06660.jpg|Omakuva, 1640–1650. Tiedosto:Gerard Dou - Portret van een lezende oude vrouw.jpg|Lukevan vanhan naisen muotokuva, 1630–1635? Kansallismuseo, Amsterdam. Tiedosto:Gerrit Dou - Girl Chopping Onions - Google Art Project.jpg|Sipulia leikkaava tyttö, 1646. Tiedosto:Gerrit Dou (Dutch, 1613–1675), Sleeping Dog, 1650. Oil on panel.jpg|Nukkuva koira, 1650. Museum of Fine Arts, Boston Tiedosto:Gerrit Dou - De Hollandse huisvrouw.jpg|Hollantilainen kotirouva, 1650. Tiedosto:Gerard Dou - The Quack - Google Art Project.jpg|Puoskari, 1652. Boijmans Van Beuningen, Rotterdam. Tiedosto:The Doctor 1653 Gerard Dou.jpg|Lääkäri, 1653. Tiedosto:Dou, Gerrit - A Woman playing a Clavichord - Google Art Project.jpg|Klavikordia soittava nainen, 1665. Tiedosto:Dou, Gerard - Astronomer by Candlelight - c. 1665.jpg|Astronomi kynttilänvalossa, 1665. Paul Getty-museo, Los Angeles. ==Lähteet== == Aiheesta muualla == Luokka:Vuonna 1613 syntyneet Luokka:Vuonna 1675 kuolleet Luokka:Alankomaalaiset taidemaalarit
Quebecin kansanäänestys itsenäisyydestä 1980

Quebecin kansanäänestys itsenäisyydestä 1980 järjestettiin 20. toukokuuta 1980. Kanadaan kuuluvan Quebecin provinssin pääministeri René Lévesque ilmoitti kansanäänestyksen päivämäärän 15. huhtikuuta 1980, jolloin itsenäisyyden kannattajat ja vastustajat aloittivat kampanjointinsa. Noin 59 prosenttia äänestäneistä vastusti itsenäisyyttä, jolloin Quebec jäi osaksi Kanadaa. == Tausta == Quebec oli ollut ennen kansanäänestystä erimielinen muun Kanadan politiikasta jo useita kertoja. Vuonna 1898 se oli ainoana provinssina äänestänyt ylivoimaisesti kieltolakia vastaan kansanäänestyksessä asiasta.Boyer 1996, s. 25 Sekä ensimmäisessä että toisessa maailmansodassa Quebec oli lisäksi vastustanut asevelvollisuutta.Boyer 1996, s. 31-32, 41 Separatistinen Parti Québécois sai vuoden 1976 vaaleissa voiton Quebecin liberaalipuolueen sijasta. Quebecin parlamentti otti pääministeri René Lévesquen johdolla itsenäisyysasian käsittelyynsä 20. joulukuuta 1979, ja asiasta väiteltiin maaliskuussa 1980. 20. maaliskuuta 1980 kansanäänestyksen sanamuodosta sovittiin, ja Lévesque julkisti sen järjestämisen päivämäärän 15. huhtikuuta.Boyer 1996, s. 134 == Tulokset == * Kyllä 1 485 851 ääntä (40,44 prosenttia)Côté 2001, s. 39 * Ei 2 187 991 ääntä (59,56 prosenttia) * hylättyjä 65 012 ääntä (1,74 prosenttia) Äänioikeutetuista äänesti 85,61 prosenttia. == Seuraukset == Useat merkittävät liiketalouden yritykset siirtyivät Montrealista Torontoon Ontarioon jo pelkästään Parti Québécois’n vaalivoiton johdosta. Vuonna 2014 Quebec oli Kanadan provinsseista enimmän kansallisen varojen tasaamisen kohde. Sillä oli provinsseista myös suurin valtionvelka suhteutettuna talouteen. Parti Québécois saavutti vaalivoiton syyskuussa 1994, ja loppuvuonna 1995 järjestettiin toinen kansanäänestys Quebecin itsenäisyydestä.Côté 2001, s. 47 Tuolloin itsenäisyyttä kannatti 49,42 prosenttia äänestäneistä.Côté 2001, s. 54 == Huomautukset == == Lähteet == * * === Viitteet === Luokka:1980 Luokka:Kanadan kansanäänestykset Luokka:Québecin historia Luokka:Kansanäänestykset itsenäisyydestä
Viistokatu

Viistokatu oli Tampereen keskustassa 1900-luvulla sijainnut katuyhteys, joka kulki vinottain Keskustorin poikki. Se alkoi Tampereen Teatterin edestä Hämeenkadulta ja johti Kauppakadulle. Katu oli yksisuuntainen ja noin sadan metrin pituinen. Nykyisellä torialueella Viistokadun paikka on merkitty näkyviin kiveyksellä. Viistokadun vino linjaus oli ensi kerran havaittavissa vuoden 1908 asemakaavakartassa. Varsinaisesti Viistokatu kuitenkin toteutettiin vasta vuonna 1924, jolloin väylä sai katumaisen muodon jalkakäytävineen. Virallisena kadunnimenä Viistokatu ei koskaan esiintynyt; sitä ei merkitty missään vaiheessa kaupungin katurekisteriin. Viistokatu suljettiin autoliikenteeltä vuonna 1998. Torialueesta haluttiin tehdä yhtenäinen kokonaisuus, jossa voisi järjestää isoja tapahtumia. Samassa uudistuksessa suljettiin Aleksis Kiven kadun pätkä Raatihuoneen edustalta. Yksisuuntaisten Kauppakadun ja Puutarhakadun ajosuunnat vaihdettiin.Tampereen Keskustori: Rakennetun ympäristön historia ja nykytila, s. 32. Kadonneesta Viistokadusta on muodostunut tamperelaisille eräänlainen menneiden aikojen symboli. ==Lähteet== ==Kirjallisuutta== * Luokka:Tampereen entiset rakennukset ja rakennelmat Luokka:Tampereen kadut Luokka:Tammerkoski
Kevin Cosgrove

Kevin Michael Cosgrove (6. tammikuuta 1955 New York, New York, Yhdysvallat – 11. syyskuuta 2001 New York, New York, Yhdysvallat) oli yhdysvaltalainen vakuutusjohtaja Aon Corporationissa. Cosgrove sai surmansa syyskuun 11. päivän terroriteoissa. Cosgrove tuli tunnetuksi hätäpuhelusta, jonka hän soitti viimeisillä hetkillään World Trade Centerin etelätornista. Puhelu päättyi, kun torni romahti. Cosgroven viimeiset sanat nousivat otsikoihin ympäri maailmaa. Nauhoitusta käytettiin Zacarias Moussaouin oikeudenkäynnissä, joka on ainoa iskujen rikosoikeudenkäynti. == Yksityiselämä == Cosgrove asui perheensä kanssa New Yorkin West Islipissä. Hänen vaimonsa oli opettaja Wendy Cosgrove ja heillä oli kolme lasta. == Terrorihyökkäys == Cosgrove oli korvausvaatimusten varatoimitusjohtaja Aon Corporationissa ja yhtiön palopäällikkö. Zacarias Moussaouin oikeudenkäynnin aikana käytetyn nauhoituksen mukaan Cosgrove oli World Trade Centerin etelätornin luoteiskulmassa 105. kerroksessa, josta oli näkymä World Financial Centeriin, soittaessaan 911:een kello 9.54. Nauhoitteella Cosgrove kertoi soittavansa John Ostarun toimistosta ja olevansa kahden muun henkilön seurassa. Hän mainitsi toisen heistä olevan Doug Cherry. Cosgrove sanoi puhelunvälittäjälle: "Vaimoni luulee minun olevan kunnossa. Soitin ja sanoin olevani poistumassa rakennuksesta ja voivani hyvin ja sitten pam!" Myöhemmin hän sanoi: "Hei. Olemme Financial Centerin yläpuolella. Kolmestaan. Kaksi särkynyttä ikkunaa." Sitten alkoi kuulua rakennuksen sortumisesta aiheutunutta jyrisevää ääntä. Cosgroven kuultiin huutavan peloissaan: "Voi Jumala! Voi—". Puhelu päättyi välittömästi World Trade Centerin etelätornin romahtaessa kello 9.59. == Lähteet == Luokka:Yhdysvaltalaiset liikemiehet Luokka:Syyskuun 11. päivän iskujen uhrit Luokka:Vuonna 1955 syntyneet Luokka:Vuonna 2001 kuolleet
Cosgrove

Cosgrove on sukunimi, joka on muun muassa seuraavilla henkilöillä: *Kevin Cosgrove (1955–2001), yhdysvaltalainen vakuutusjohtaja ja terrori-iskun uhri *Miranda Cosgrove (s. 1993), yhdysvaltalainen näyttelijä ja laulaja- lauluntekijä *Peter Cosgrove (s. 1947), australialainen kenraali ja Australian kenraalikuvernööri 2014–2019
Erik Olavinpoika

Erik Olavinpoika () oli suomalainen virkamies, jonka epäsuosittu toiminta voutina ja lainlukijana Pohjanmaalla vaikutti nuijasodan puhkeamiseen. Erik Olavinpojan taustaa ei tunneta, mutta hänen syntyperänsä ei ollut ylhäinen. Varhaisin maininta hänestä on vuodelta 1584, jolloin hän oli valtaneuvos Gustaf Banérille läänitetyn Mustasaaren pitäjän voutina. Vuosina 1587–1597 hänen tiedetään olleen Pohjanmaan lainlukijana eli tuomarin tehtävän hoitajana, ensin kihlakunnantuomari Kaarle Henrikinpoika Hornin ja vuodesta 1590 marski Klaus Flemingin sijaisena. Lainlukijaksi tultuaan Erik Olavinpoika hankki Mustasaaresta kaksi tilaa, joista hän asui Voitilankylän Lahnasaaressa. Hän ryhtyi vuonna 1590 ratsutilalliseksi säilyttääkseen tilojensa alkuaan kolmivuotisen verovapauden. Erik Olavinpojasta tuli epäsuosittu, koska hän oli vihatun käskynhaltija Flemingin sijainen ja keräsi itsekin linnaleiriveroa muilta talonpojilta vaikka sodan päätyttyä hänen varustamansa ratsumiehet olivat ”kotihuoveina”. Hän myös tärkeili kirjoittamalla nimensäkin kuin aatelinen muodossa Erik Olsson till Lahnasari. Tammikuussa 1596 Pohjanmaan talonpojat lähettivät Kaarle-herttualle ja Ruotsin valtaneuvostolle valituksen Erik Olavinpojasta, jonka sanottiin uhkailevan ja pelottelevan talonpoikia sekä levittävän valheita. Koska Erik Olavinpoika oli valtataistelussa Kaarlen vihollisen Sigismundin tukija, lähetti Kaarle palvelijansa Joen Jempten vangitsemaan Erik Olavinpojan ja Pohjanmaan voudin Tuomas Yrjönpojan. Heidän toimistaan suoritettiin tutkinta ja he olivat jonkin aikaa vankeina Örebron linnassa, mutta vapautuivat takuita vastaan huhtikuussa 1596. Nuijasodan puhjettua kapinalliset talonpojat kostivat ryöstämällä ja polttamalla Lahnasaaren, josta löytyi suuri hopeakätkö. Flemingin kukistettua Etelä- Pohjanmaan nuijamiehet Erik Olavinpoika palasi maakuntaan, mutta joutui jo helmikuussa 1597 pakenemaan uudelleen Pohjois-Pohjanmaalta noussutta toista kapina-aaltoa. Viimeinen maininta Erik Olavinpojasta on heinäkuulta 1597, jolloin hän kävi meritse Mustasaaressa Kaarle-herttuan liittolaisen Hannu Hannunpojan hallitessa Pohjanmaata. Hannu Hannunpojan mukaan Erik Olavinpoika ja Pietari Gumse lähtivät toimittamaan Kaarlen lähetiltä siepattua kirjettä Sigismundille Puolaan, joten Erik Olavinpoika on saattanut jäädä sille tielleen palaamatta Suomeen. ==Lähteet== Luokka:Suomalaiset virkamiehet Luokka:Nuijasodan henkilöt Luokka:Syntymävuosi tuntematon Luokka:Kuolinvuosi tuntematon